《自题照》
清代·安定

不踏莲台坐佛床，斜披破衲走街坊。千声呐呐齑头话，一炷腾腾炙背香。

争说济颠重出世，谁知优孟试登场。三分骇气三分诈，又带三分似发狂。

作者简介：安定（1765-1824），字立人，又字慵夫，号鹤清，清无锡人。幼受业先子古琴先生，博览经书旁及岐黄星数之学。逝后有安念祖收拾其遗诗鹤清诗稿二百多首抄录成编。